**Paziņojums par nodomu noteikt aizliegumu ģenētiski modificēto kultūraugu audzēšanai Madonas novadā**

Informējam, ka Madonas novada pašvaldības dome 2015.gada 16.jūnijā pieņēma lēmumu Nr.317 (protokols Nr.13, 31.p.) ar kuru nolēma atbalstīt nodomu pagarināt Madonas novada pašvaldības 29.06.2010. saistošajos noteikumos Nr.23 “Par aizliegumu ģenētiski modificēto kultūraugu audzēšanai Madonas novadā” noteikto termiņu aizliegumam ģenētiski modificēto kultūraugu audzēšanai visā Madonas novada teritorijā līdz 2025.gada 31.decembrim.

Pamatojoties uz Ģenētiski modificēto organismu aprites likuma 22.panta ceturto daļu, aicinām iedzīvotājus līdz 2015.gada 20.jūlijam iesniegt Madonas novada pašvaldībai (adrese: Saieta laukums 1, Madona; e-pasta adrese: dome@madona.lv) viedokļus, priekšlikumus un iebildumus par noteiktā termiņa aizliegumam ģenētiski modificēto kultūraugu audzēšanai visā Madonas novada teritorijā pagarināšanu līdz 2025.gada 31.decembrim.

Viedokļi, priekšlikumi un iebildumi iesniedzami rakstveidā, ievērojot Dokumentu juridiskā spēka likumā un Elektronisko dokumentu likumā noteiktās prasības.

Iebildumu neiesniegšana noteiktajā termiņā uzskatāma par piekrišanu aizlieguma noteikšanai.